Arbeiðs- og brunaeftirlitið skrivar út vinnubrøvini grundað á prógv frá skeiðsveitara, sum er løggildur av Próvtøkunevndini fyri kavaravinnu til at veita viðkomandi útbúgving. Harumframt krevst, at viðkomandi umsøkjari er fyltur 18 ár og kann vísa læknaváttan, ið prógvar, at heilsustøðan er nøktandi. Hvussu søki eg um vinnubræv? Tú søkir um vinnubræv sum vinnukavari ella kavarahjálpari við at fylla út viðkomandi oyðublað (oyðublað), og senda tað, umframt kravdu skjølini, til Arbeiðs- og brunaeftirlitið. Kostnaðurin fyri at útskriva eitt vinnubræv er 1.000 kr. Hesi skjøl skulu sendast saman við oyðublaðnum: Útbúgvingarprógv Prógv í fyrstuhjálp fyri vinnukavarar Læknakanning, ið er tikin í sambandi við útbúgvingina (aspirantkanning) Kvittan fyri gjald Legg til merkis, at umsóknin verður ikki viðgjørd, fyrr enn øll skjølini eru til taks. Endurnýggjan av vinnubrøvum 2. hvørt ár Vinnubrøv til vinnukavarar hava eina gildistíð á í mesta lagi 2 ár, og skulu tískil endurnýggjast 2. hvørt ár. Eitt vinnubræv fær tó ongantíð longri gildistíð enn 24 mánaðir frá og við at seinasta læknakanningin er gjørd. Søkjast kann við at fylla út viðkomandi oyðublað (oyðublað) og senda tað til Arbeiðs- og brunaeftirlitið við einum telduposti ella við vanligum posti. Í sambandi við endurnýggjan av vinnubrævinum, skal umsøkjarin senda viðkomandi skjøl: Læknakanning, ið ikki er eldri enn 3 mánaðir, sum staðfestir, at vinnukavarin framvegis er skikkaður til at útinna kavaraarbeiði. Galdandi endurnýggjanarskeið í fyrstuhjálp fyri vinnukavarar, ið ikki er eldri enn 1 ár. Kostnaðurin fyri endurnýggjan er 350 kr. Legg til merkis, at umsóknin verður ikki viðgjørd, fyrr enn øll skjølini eru til taks. Endurútskriving av vinnubrøvum Er títt vinnubræv t. d. burturmist, kanst tú søkja um at fáa tað endurútskrivað. Søkjast kann við at fylla út viðkomandi oyðublað (oyðublað) og senda tað til Arbeiðs- og brunaeftirlitið við einum telduposti ella við vanligum posti. Kostnaðurin er 350 kr. Hesi skjølini skulu sendast saman við: Avrit av tí gamla vinnubrævinum. Kvittan fyri gjald á 350 kr. Legg til merkis, at umsóknin verður ikki viðgjørd, fyrr enn øll skjølini eru til taks. Um læknakanning Kavarar, sum útinna kavaraarbeiði, skulu hava eina læknakanning, sum er galdandi fyri viðkomandi kavaraarbeiði. Kavarar skulu annað hvørt ár fáa staðfest við eini læknakanning, at teir eru skikkaðir til at útinna kavaraarbeiði. Lýkur ein kavari ikki tey ásettu heilsukrøvini, fer kavarabrævið úr gildi og kann takast aftur av Arbeiðs- og brunaeftirlitinum. Sama er galdandi, um ein kavari noktar at lata seg kanna av lækna. Ein umsøkjari, ið verður tikin inn á ein løggildan kavaraskúla ella luttekur á einum kavaraskeiði, sum veitir løggilda kavaraútbúgving, skal hava heilsuváttan frá læknakanning fyri kavarar, sum ikki er eldri enn 3 mánaðir, tá søkt verður. Er kavarin yngri enn 50 ár, er kravið, at hann 2. hvørt ár fær gjørt eina lítla læknakanning, men at hann 6. hvørt ár fær gjørt eina stóra læknakanning. Er kavarin 50 ár ella eldri, er kravið, at hann 2. hvørt ár fær gjørt eina stóra læknakanning. Um skeið í fyrstuhjálp Kavarar og kavarahjálparar skulu í minsta lagi annaðhvørt ár taka endurútbúgvingarskeið í fyrstuhjálp, sum er løggilt av Arbeiðs- og brunaeftirlitinum. Kavarar og kavarahjálparar hava skyldu til altíð at hava sítt skeið í fyrsthjálp dagført. Er skeiðið eldri enn 2 ár, kann viðkomandi ikki longur virka sum kavari ella kavarahjálpari.